ร่วมกันปลูกป่า วนอุทยานภูสิงห์-ภูผาผึ้ง
วนอุทยานภูสิงห์-ภูผาผึ้ง สถานีควบคุมไฟป่าภูสิงห์ภูผาผึ้ง-ภูสระดอกบัว ร่วมกับหน่วยงานในสังกัดกระทรวงทรัพยากรธรรมชาติและสิ่งแวดล้อม ในพื้นที่จังหวัดอำนาจเจริญ ส่วนราชการ หน่วยงาน กำนัน ผู้ใหญ่บ้าน ชาวบ้านในพื้นที่ ร่วมกันปลูกป่าตาม”โครงการปลูกป่าและป้องกันไฟป่า ปี 2564 และวันต้นไม้ประจำปีของชาติ พ.ศ. 2564 จำนวน 2 แปลง พื้นที่ 7.07 ไร่ โดยมีนายทวีป บุตรโพธิ์ ผู้ว่าราชการจังหวัดอำนาจเจริญ เป็นประธานในพิธี วนอุทยานฯ ได้ขอความอนุเคราะห์ ทางโรงพยาบาลส่งเสริมสุขภาพตำบลโนนดู่เป็นผู้คัดกรองและมีการลงทะเบียนตามมาตรการการป้องกันการแพร่ระบาดของเชื้อไวรัสโควิด-19 อย่างเคร่งครัด